

REPUBLIKA HRVATSKA

ZADARSKA ŽUPANIJA

![[Zemunik Donji]]() OPĆINA ZEMUNIK DONJI

 Općinsko vijeće

Na temelju članka 22.,24.,26., 33., 44. stavka 2. i 48. stavka 2. Zakona o komunalnom gospodarstvu (»Narodne novine« broj. 68/18, 110/18, 32/20.) i članka 29. Statuta Općine Zemunik Donji (Službeni glasnik Općine Zemunik Donji, broj 39/21) Općinsko vijeće Općine Zemunik Donji na 6.sjednici održanoj dana 17. prosinca 2021. godine, donosi

**ODLUKU**

**o komunalnim djelatnostima na području**

**Općine Zemunik Donji**

**I OP**Ć**E ODREDBE**

**Članak 1.**

Odlukom o komunalnim djelatnostima na području Općine Zemunik Donji (u daljnjem tekstu: Odluka) utvrđuju se komunalne djelatnosti koje se obavljaju na području Općine Zemunik Donji, način i uvjeti obavljanja komunalnih djelatnosti te druga pitanja od značaja za obavljanje komunalnih djelatnosti na području Općine Zemunik Donji.

**II. KOMUNALNE DJELATNOSTI**

**Članak 2.**

Komunalne djelatnosti su djelatnosti kojima se osigurava građenje i/ili održavanje komunalne infrastrukture u stanju funkcionalne ispravnosti (u daljnjem tekstu: komunalne djelatnosti kojima se osigurava održavanje komunalne infrastrukture) i komunalne djelatnosti

kojima se pojedinačnim korisnicima pružaju usluge nužne za svakodnevni život i rad na

području općine (u daljnjem tekstu: uslužne komunalne djelatnosti).

**Članak 3.**

1. Komunalne djelatnosti kojima se osigurava održavanje komunalne infrastrukture,

a koje se obavljaju na području Općine Zemunik Donji su:

1 . **Održavanje nerazvrstanih cesta** (skup mjera i radnji koje se obavljaju tijekom

cijele godine na nerazvrstanim cestama, uključujući i svu opremu, uređaje i instalacije, sa

svrhom održavanja prohodnosti i tehničke ispravnosti cesta i prometne sigurnosti na njima -

redovno održavanje, kao i mjestimičnog poboljšanja elemenata ceste, osiguravanja sigurnosti

i trajnosti ceste i cestovnih objekata i povećanja sigurnosti prometa - izvanredno održavanje i

obavljanje svih drugih radova održavanja u skladu s propisima kojima je uređeno održavanje

cesta)

2 . **Održavanje čistoće javnih površina** (čišćenje površina javne namjene osim

javnih cesta, koje obuhvaća ručno čišćenje javnih površina od otpada, pražnjenje košarica za otpatke i uklanjanje otpada koje je nepoznata osoba odbacila na javnu površinu ili zemljište u vlasništvu Općine Zemunik Donji)

3 . **Održavanje javnih površina na kojima nije dopušten promet motornim vozilima** (komunalni poslovi održavanja i popravaka tih površina kojima se osigurava njihova funkcionalna ispravnost)

4 . **Održavanje javnih zelenih površina** (košnja, obrezivanje i sakupljanje biološkog

otpada s javnih zelenih površina, obnova, održavanje i njega drveća, ukrasnog grmlja i drugog

bilja, održavanje opreme na dječjim igralištima,

5 . **Održavanje građevina i uređaja javne namjene** (komunalni poslovi

održavanja, popravaka i čišćenja građevina i uređaja javne namjene)

6 . **Održavanje groblja** **i mrtvačnice** (održavanje prostora i zgrada za obavljanje ispraćaja i

sahrane pokojnika te uređivanje putova, zelenih i drugih površina unutar groblja)

 7 . **Održavanje javne rasvjete** (upravljanje i održavanje instalacija javne rasvjete), te podmirivanje troškova električne energije za rasvjetljavanje površina javne namjene.

(2) Programom održavanja komunalne infrastrukture koji svake godine donosi Općinsko

vijeće određeni su opis i opseg poslova održavanja komunalne infrastrukture s procjenom

pojedinih troškova po djelatnostima.

 (3) U sklopu obavljanja djelatnosti iz stavka 1. ovog članka može se osigurati i građenje

komunalne infrastrukture te odrzavanje građevina oborinske odvodnje ukoliko se pokaže potreba za istim.

**Članak 4.**

(1) Uslužne komunalne djelatnosti koje se obavljaju na području Općine Zemunik Donji su:

1. **Usluga ukopa** (ispraćaj i ukop pokojnika unutar groblja u skladu s posebnim propisima)

**Članak 5.**

Osim navedenih komunalnih djelatnosti navedenih u članku 4. ove Odluke sukladno članku 26. Zakona o komunalnom gospodarstvu za područje Općine Zemunik Donji određuju se slijedeće komunalne djelatnosti:

1. **Obavljanje poslova deratizacije, dezinsekcije i dezinfekcije** (Pod provođenjem mjera dezinsekcije, dezinfekcije i deratizacije javnih površina, stambenih i poslovnih prostora razumijeva se provođenje mjera u tim djelatnostima sukladno posebnoj odluci koja uređuje mjere dezinsekcije, dezinfekcije i deratizacije javnih površina.

2. **Prigodno ukrašavanje** područja Općine Zemunik Donji za (Pod prigodnim ukrašavanjem razumijeva se ukrašavanje i osvjetljavanje Općine Zemunik Donji za božićne i novogodišnje blagdane )

**III. NA**Č**IN OBAVLJANJA KOMUNALNIH DJELATNOSTI**

**Članak 6.**

Komunalne djelatnosti na području Općine Zemunik Donji obavljaju:

1. Trgovačka društva u vlasništvu ili suvlasništvu Općine Zemunik Donji

2. Pravne ili fizičke osobe na temelju pisanog ugovora o povjeravanju komunalnih poslova

**III. KOMUNALNE DJELATNOSTI KOJE SE POVJERAVAJU TRGOVAČKIM DRUŠTVIMA U VLASNIŠTVU ILI SUVLASNIŠTVU OPĆINE ZEMUNIK DONJI:**

**Članak 7.**

**Trgovačko društvo Zemunik d.o.o**. iz Zemunika Donjeg u vlasništvu Općine Zemunik Donji obavlja sljedeće komunalne djelatnosti:

- Održavanje groblja i mrtvačnice

- Održavanje nerazvrstanih cesta

- Održavanje javnih zelenih površina

- Održavanje javnih površina na kojima nije dopušten promet motornim vozilima

- Održavanje građevina i uređaja javne namjene

**„Liburnija“ d.o.o.** iz Zadra u suvlasništvu Općine Zemunik Donji obavlja

komunalnu djelatnost prijevoza putnika u javnom prometu.

**„Čistoća“ d.o.o**. iz Zadra u suvlasništvu Općine Zemunik Donji obavlja komunalnu djelatnost održavanje čistoće (u smislu pražnjenja spremnika i odlaganja komunalnog otpada) te sakupljanje i odlaganje nezakonito odbačenog otpada.

**IV. NA**Č**INI I UVJETI ZA OBAVLJANJE KOMUNALNIH POSLOVA NA TEMELJU**

**PISANOG UGOVORA O POVJERAVANJU KOMUNALNIH DJELATNOSTI**

**Članak 8.**

Pravne ili fizičke osobe na temelju pisanog ugovora o povjeravanju komunalnih poslova mogu obavljati na području Općine Zemunik Donji sljedeće komunalne djelatnosti - poslove:

- **Održavanje nerazvrstanih cesta** (prijevoz materijala, usluga asfaltiranja, usluge motornih radnih strojeva)

- **Održavanje javne rasvjete**,( održavanje instalacija javne rasvjete te zamjena rasvjetnih tijela)

- **Obavljanje poslova deratizacije, dezinsekcije i dezinfekcije** (provođenje mjera u tim djelatnostima sukladno posebnoj odluci koja uređuje mjere dezinsekcije, dezinfekcije i deratizacije javnih površina).

- **Obavljanje usluge ukopa**, (ispraćaj i ukop pokojnika)

- **Prigodno ukrašavanje** područja Općine Zemunik Donji za za božićne i novogodišnje blagdane.

**Članak 9.**

Odluku o objavi prikupljanja ponuda ili javnog natječaja donosi Načelnik Općine.

Postupak odabira osobe s kojom se sklapa ugovor o povjeravanju obavljanja komunalne djelatnosti te sklapanje, provedba i izmjene tog ugovora provode se po propisima o javnoj nabavi.

**Članak 10.**

Ugovor o povjeravanju komunalnih poslova (u daljnjem tekstu: Ugovor) iz članka 8.

stavak 1. ove Odluke može se zaključiti najdulje na vrijeme od 4 godine.

Opis, opseg i cijena komunalnih poslova odredit ce se na osnovi Programa

održavanja komunalne infrastrukture iz članka 73. stavka 2. Zakona o komunalnom

gospodarstvu i troškovnika sačinjenog na temelju Programa održavanja komunalne

infrastrukture za godinu u kojoj se zaključuje ugovor, a do isteka roka na koji se zaključuje

ugovor bit ce utvrđeni naprijed navedenim godišnjim Programom i troškovnicima za

predmetne poslove.

U slučaju povećanja ili smanjenja opsega komunalnih poslova ili cijene, u tijeku roka

na koji je zaključen ugovor, sporazumno ce se sačiniti aneks ugovora kojeg odobrava

Načelnik općine.

Cijena usluge isplaćuje se izvršitelju usluge prema dostavljenim računima o izvršenim

poslovima, koje ovjerava osoba naručitelja koja vrši nadzor nad obavljanjem poslova.

**Članak 11.**

Postupak odabira osobe kojoj ce biti povjereno obavljanje komunalnih poslova na

temelju ugovora iz članka 12. stavak 1. ove Odluke provodi se po propisima o javnoj nabavi.

**Članak 12.**

Na temelju Odluke o izboru osobe kojoj ce se povjeriti obavljanje komunalnih poslova na temelju ugovora, Načelnik općine sklapa Ugovor o povjeravanju komunalnih poslova koji obvezatno sadrži:

-djelatnost za koju se sklapa ugovor,

-vrijeme na koje se sklapa ugovor,

-vrstu i opseg poslova,

-način određivanja cijene za obavljanje poslova, te način i rok plaćanja,

-jamstvo izvršitelja o ispunjenju ugovora.

**V. PRIJELAZNE I ZAVRŠNE ODREDBE**

**Članak 13.**

Ugovori o obavljanju komunalnih djelatnosti ili pojedinih komunalnih poslova ostaju na snazi

do isteka roka na koji su zaključeni ili do raskida istih.

**Članak 14.**

Za sve što nije propisano ovom Odlukom, a odnosi se na komunalne djelatnosti primjenjuju se odredbe Zakona o komunalnom gospodarstvu ("Narodne novine", broj 68/18, 110/18 i 32/20,).

**Članak 15.**

Stupanjem na snagu ove odluke prestaje važiti Odlukao komunalnim djelatnostima na području Općine Zemunik Donji KLASA: 363-02/17-01/07, URBROJ: 2198/04-02-18-4 od 28. veljače 2018.g.

**Članak 16.**

Ova Odluka stupa na snagu osmog dana od dana objave u Službenom glasniku

Općine Zemunik Donji.

KLASA: 021-02/21-01/06

URBROJ: 2198/04-02-21-24

Zemunik Donji, 17. prosinca 2021.g

PREDSJEDNIK OPĆINSKOG VIJEĆA

 Josip Krnčević dipl. ing.